‘सकारात्मक सोच से मिलती सफलता’
जावरा | रतलाम जिला कराते डेवलपमेंट एसोसिएशन ने रविवार सुबह जावरा क्लब के मैदान पर मिशन सुप्रभात शिविर लगाया। शिक्षाविद् तेजराम मांगरोदा ने कहा प्रतिभाओं काे मंच देने की कोई उम्र नहीं होती। सकारात्मक सोच के साथ कोशिश करते रहने से एक दिन सफलता मिल ही जाती है। प्रतियोगी चाहे कितने भी हों लेकिन चैम्पियन एक ही होता है। बिना रुके चलने वाला ही मंजिल पाता है। एसोसिएशन के संजय दासोत ने बताया शिविर में बच्चों को खेलों के साथ-साथ शिक्षा के लिए प्रेरित किया जाता है। कराते कोच बलवंतसिंह देवड़ा ने शिविरार्थियों को व्यायाम व कराते प्रशिक्षण दिया। शिक्षाविद् मांगरोदा का स्वागत नीतिराजसिंह चौहान ने किया। संचालन राजा चचलानी ने किया। आभार कोच देवड़ा ने माना।
hin_Deva hin_Deva